**Защитено жилище**

**„Надежда“**

**с. Гомотарци, Община Видин, Област Видин**

Социална услуга в общността, делегирана държавна дейност, финансирана от Републиканския бюджет. Контролът и управлението се осъществяват от ОП „Социални дейности” - Община Видин.

***Защитено жилище „Надежда“*** - с. Гомотарци предоставя социални услуги от резидентен тип на осем лица с интелектуални затруднения.

Основната задача на социалното заведение е изграждане на среда, близка до семейната и създаване на условия за взаимопомощ, подкрепа, обучение на потребителите, оползотворяване на личните им ресурси и активно съдействие за относително самостоятелен начин на живот в общността. Мултидисциплинарен екип в състав - социален работник, медицински специалист, трудотерапевт и санитар - реализират комплексни дейности, насочени към обезпечаване на ежедневните нужди, съдействие за специализирана медицинска и стоматологична помощ, насърчаване на социалните контакти, организиране на свободното време.

Жилището е на два етажа и разполага с обзаведени стаи със самостоятелен санитарен възел, оборудвана кухня, просторна трапезария и уютна всекидневна.

Двора на ***ЗЖ „Надежда”*** е облагороден с цветя и декоративни храсти; асфалтираните алеи са с обособени кътове за отдих на открито и възможности за разходки сред зеленина, тишина, уют и спокойствие.

***За контакти:***

с. Гомотарци,

общ.Видин,

ул: „Втора” № 3

***Ръководител:***  Антоанета Любенова

*GSM: 0887881345*